DALL-E

DALL-E – teksto vertimo į paveikslėlius dirbtinio intelekto modelis, sukurtas „OpenAI“ įmonės. Šis modelis naudojasi giluminio mokymosi metodu ir vartotojui tekstu įvedus užduotis iš jų paverčia paveikslėlius.

Pirmoji „DALL-E“ modelio versija buvo išleista 2021 m. sausį ir naudojo „GPT-3“ kalbos modelį, kuris buvo pritaikytas iš teksto sukurti paveikslėlius.OpenAI debuts DALL-E for generating images from text 

2022 m. balandžio 6 d. buvo išleista „DALL-E 2“ versija, kuri sugebėjo sudaryti detalesnius ir realistiškesnius paveikslėlius ir „galėjo derinti sąvokas, atributus ir stilius“.DALL·E 2

2023 m. rugsėjį pasirodė naujausia modelio versija „DALL-E 3“, gebanti suprasti „žymiai daugiau niuansų ir detalių“ nei ankstesnės versijos.DALL·E 3 „DALL-E 3“ yra integruota į „ChatGPT Plus“ kalbos modelį.

Modelio pavadinimas buvo duotas sujungus animacinio personažo „WALL-E“ ir ispanų dailininko Salvador Dalí vardus.OpenAI’s DALL-E creates plausible images of literally anything you ask it to

2024 m. „OpenAI“ pradėjo dėti vandens ženklus ant „DALL-E“ programa sukurtų vaizdų.

 Galimybės 
„DALL-E“ gali sukurti vaizdus įvairiais stiliais, įskaitant fotorealizmą, tapybą ar emodžius. Jis gali „manipuliuoti ir pertvarkyti“ objektus savo vaizduose ir gali teisingai išdėstyti dizaino elementus naujose kompozicijose be aiškių nurodymų. 

Technologijų žurnalo „BoingBoing“ žurnalistas Thom Dunn pažymėjo, kad „DALL-E“ „paprašytas nupiešti ridiką, pučiantį nosį, gurkšnojantį kavą su pienu arba važiuojantį vienračiu,  dažnai nupiešia nosinę, rankas ir kojas tikėtinose vietose“.This AI neural network transforms text captions into art, like a jellyfish Pikachu „DALL-E“ parodė gebėjimą „užpildyti spragas“, kad būtų galima nustatyti tinkamas detales be konkrečių užuominų, pavyzdžiui, pridėti kalėdinių vaizdinių prie užuominų, dažniausiai siejamų su šia švente, ir tinkamai išdėstyti šešėlius ant vaizdinių, kuriuose jų nebuvo paminėta.OpenAI's 'DALL-E' Generates Images From Text Descriptions

„DALL-E 3“ tiksliau ir detaliau nei ankstesnės programos seka sudėtingas užduotis ir gali generuoti nuoseklesnį bei tikslesnį tekstą.OpenAI’s new AI image generator pushes the limits in detail and prompt fidelity 

DALL-E modelio vizualinių gebėjimų pakanka Reiveno testams išspręsti (šie testai naudojami žmonių intelekto sugebėjimams tirti).Here’s how OpenAI’s magical DALL-E image generator works DALL·E: Creating images from text

2023 m. „Microsoft“ pasiūlė JAV gynybos departamentui naudoti „DALL-E“ modelius mūšio lauko valdymo sistemoms apmokyti.Microsoft Pitched OpenAI’s DALL-E as Battlefield Tool for U.S. Military 2024 m. sausį „OpenAI“ išėmė iš savo taisyklių draudimą modelį naudoti karinėms reikmėms.OpenAI Quietly Deletes Ban on Using ChatGPT for “Military and Warfare”

 Šaltiniai 

Kategorija:Programinė įranga
Kategorija:Dirbtinis intelektas